Den 16. februar 1943 hoppet Haukelid sammen med fem andre fra Kompani Linge ut over Hardangervidda som ledd i Vemork-aksjonen (Operasjon Gunnerside). Her sluttet de seg til fortroppen (Operasjon Grouse, fra da av kalt Swallow), som hadde overvintret på vidda siden oktober 1942. Natt til 28. februar gjennomførte de en vellykket sprengning av tungtvannsanlegget, og ødela 900 kilo tungtvann.